Broj: 443

Zagreb, 7. 4. 2021.

**FOLKLORNI ANSAMBLI, FOLKLORNE SKUPINE,**

**KULTURNO-UMJETNIČKA DRUŠTVA**

**ŽUPANIJSKE ZAJEDNICE KUU**

**PREDMET: POZIV NA *ONLINE* SEMINAR: „TRADICIJSKI PLESOVI DALMACIJE“**

**Dragi ljubitelji folklorne umjetnosti, kreativnosti i kulture!**

U mjesecu obilježavanja Međunarodnog dana plesa Hrvatski sabor kulture vas poziva na još jedan online program.

**Folklorni seminar na temu „Tradicijski plesovi Dalmacije“ je** *online* seminar namijenjen folklornim voditeljima, koreografima i svima onima koji rade na prezentaciji i očuvanju tradicijske plesne kulture toga podneblja. U nastavku pročitajte plan i način realizacije *online* seminara te pronađite upute za sudjelovanje i prijavu. Prijave su otvorene za sve zainteresirane.

**PROGRAM ONLINE FOLKLORNOG SEMINARA „Tradicijski plesovi Dalmacije ˝**

* Realizacija *online* seminara podijeljena je u **3 dijela** tj. *online* seminar se odvija tijekom 2 dana (24. – 25.4. 2021.). **Online seminar započinje u subotu, 24. 4. 2021. u 10.00 sati**, nastavak slijedi istog dana u **16.00** sati, a slijedeći dan, **25.04. 2021**. započinje ponovo u **10.00 sati**.
* Uključuje teorijski i praktični dio kroz koje će sudionike voditi **Marica Tadin**, prof. savjetnik uz praktične savjete, dopune i demonstraciju ing. **Tonća Tadina,** te moderatorica *online* seminara **Valentina Dačnik**, stručna suradnica HSK-a.
* Sudionici *online* seminar prate **uživo putem ZOOM aplikacije**, a on obuhvaća predavanje voditelja, video snimke i prezentaciju, samostalan rad svakog polaznika –zadatak, analizu riješenih zadataka te konzultacije – pitanja i odgovori.
* Za uspješno praćenje seminara potrebno je pripremiti bilježnicu i olovku, adekvatnu obuću i odjeću za ples te nekoliko m2 praznog prostora.
* **Cilj** je sudionike seminara uputiti u osnovne teorijske postavke iz područja tradicijske kulture Dalmacije i metodičke primjene sadržaja koji iz toga proizlaze.
* **Ishod:** Sudionici će upoznati plesnu kulturu Dalmacije u razdoblju s prijelaza 19. u 20. stoljeće pa sve do početka 2. svjetskog rata. Temeljem prikazane građe polaznici će naučiti razlikovati, opisati, usporediti i otplesati više plesova navedenog područja. Uz ponuđenu glazbenu pratnju i objašnjenja, moći će savladati plesne korake. Uz opise i slike, moći će razlikovati nošnje pojedinog mjesta kojem određeni ples pripada.
* po uspješno završenom *online* seminaru svi sudionici će dobiti potvrde o sudjelovanju na e-mail naveden u prijavi

1. **DAN: 24. 4. 2021.: 10:00 – 12:00**

 Uvod i predstavljanje ('10)

2. Definiranje pojmova: gradski plesovi, glavne značajke i stilska obilježja, ritmički obrasci plesa; šerate, kavalkine i ostale plesne zabave ('30)

3.Plesovi uz pjesmu : Rvatsko kolo – Kaštela, Blijedi mjesec – Podgorsko kolo (´20)

4.Pauza (´5)

5. Plesovi u paru: Šotić ( Kaštelanski, Trogirski) Monferina ( Kaštelanska, Splitska), Galop polka (´45)

6. Pitanja i odgovori ('10)

1. **DAN: 24. 4. 2021.: 16:00 – 18:00**

 Uvod ('5)

2. Tradicijska odjeća priobalja (´20 )

3. Plesovi otoka Brača: Četiri paša, Ciciljona, Vilota, Stori bal, ( ´45 )

4. Pauza (˙10)

5. Plesovi: Splitska četvorka, Šaltin polka (´30)

6. Pitanja i odgovori ('10)

1. **DAN: 25. 4. 2021.: 10:00 – 12:00**

1. Uvod ('5)

2. Instrumenti i glazbena pratnja ('25)

3. Ples : Trogirska kvadrilja (´40)

4. Pauza (´10)

5. Ples: Dubrovačke kontradance: Viktoria i Raguzea (´30)

6. Pitanja i odgovori ( ´5)

7.Završna riječ i pozdrav ('5)

**KAKO SUDJELOVATI – NAČIN PRIJAVE I REALIZACIJE**

*Online* seminar bit će realiziran putem **ZOOM aplikacije** (ZOOM meeting). Na *online* seminar se mogu prijaviti svi zainteresirani voditelji, budući voditelji i koreografi.

**Za prijavu je potrebno najkasnije do 22. travnja 2021. ispuniti prijavni obrazac - „meeting registration“ klikom na poveznicu:** <https://bit.ly/3wxmT27>

**Prijavljeni sudionici na e-mail naveden u prijavi primit će „Potvrdu registracije“ sa svim informacijama i poveznicom za pristup *online* seminaru.**

Za sudjelovanje na radionici, poželjno je da svaki sudionik na svoje računalo brzo i jednostavno instalira ZOOM aplikaciju klikom na poveznicu: <https://zoom.us/support/download>. Ukoliko sudionik ne instalira ZOOM aplikaciju unaprijed, instalacija aplikacije bit će pokrenuta automatski prilikom pristupa radionici.

Kako bi nam svima bilo što ugodnije, molimo da se držite slijedećih uputa:

Početak online seminara je u 10:00 sati što znači da bi svi trebali biti najkasnije u 9:50 spojeni na Zoom link. Na ulasku ćete se nalaziti u „waiting room“ i domaćin će vas prihvatiti. U seminar ulazite bez zvuka i videa. Za vrijeme seminara svi osim voditelja će biti na opciji MUTE kako nam sporedni zvukovi ne bi smetali, a za bilo kakva pitanja molimo koristite opciju CHAT. Sve detaljne upute registrirani sudionici dobit će na mail naveden u prijavi dan prije početka online seminara.

KOTIZACIJA

Za sve članice Hrvatskog sabora kulture koje su podmirile članarinu, sudjelovanje na radionici je **BESPLATNO.**

**Za nečlanove kotizacija za sudjelovanje iznosi 250,00 kn.**

**Nečlanovi HSK-a** trebaju najkasnije do **22. travnja 2021.** uplatiti iznos od **250,00 kn** na žiro-račun **(IBAN)** Hrvatskog sabora kulture: **HR7223600001101534566** (u poziv na broj upisati OIB uplatitelja). Na uplatnicama u rubriku **uplatitelj** molimo navesti puni naziv udruge čiji ste predstavnik (ukoliko je polaznik član određene udruge), te **ime i prezime polaznika *online* seminara** (obavezno za sve polaznike), a u rubriku svrha doznake: ***online folklorni seminar 1 2021.***

**Obveznici javne nabave (škole, vrtići, knjižnice, učilišta i sl.)**, koji će svojim zaposlenicima financirati sudjelovanje na online seminarima, a kojima je potrebno dostaviti **e-račun** za uplaćenu kotizaciju, trebaju slijediti sljedeće korake:

**1. ispuniti prijavni obrazac na:** (<https://bit.ly/3wxmT27>)

* ispuniti za svakog zaposlenika zasebno, ukoliko će sudjelovati više zaposlenika istog poslodavca
* navesti e-mail adresu zaposlenika kojoj zaposlenik može pristupiti i izvan radnog vremena i radnog mjesta poslodavca (preporučamo osobne e-mail adrese zaposlenika –> ne koristiti istu e-mail adresu za sve zaposlenike jer se iste međusobno poništavaju prilikom prijave)
* u rubrici „OIB uplatitelja“ upisati OIB poslodavca

**2. izvršiti uplatu kotizacije (250,00 kn po sudioniku)**

* prilikom plaćanja navesti podatke za plaćanje ranije navedene u ovom pozivu
* potvrdu uplaćene kotizacije i (skeniranu) narudžbenicu dostaviti na e-mail [prodaja@hrsk.hr](mailto:prodaja@hrsk.hr) najkasnije do zadnjeg dana navedenog za prijave
* po zaprimljenoj dokumentaciji HSK će na e-mail adrese sudionika (navedene u prijavnom obrascu) dostaviti upute za sudjelovanje na online seminaru

**3. zaprimiti e-račun nakon održanog online seminara**

* e-račun će biti dostavljen poslodavcu putem sustava za e-račune par dana nakon realizacije online seminara

Napomena: **Ako polaznik iz objektivnih ili subjektivnih razloga ne prisustvuje online seminaru, uplaćena kotizacija se ne vraća jer se sredstvima od kotizacija sufinanciraju troškovi održavanja online seminara.**

**O VODITELJIMA**

**MARICA TADIN** rođena je 1964. u Splitu. Po profesiji je profesorica Glazbene kulture/umjetnosti, a zaposlena je u OŠ Majstora Radovana u Trogiru te SŠ „Braća Radić“ u Kaštelima. Tijekom rada napredovala je u zvanje učitelj savjetnik. Tijekom školovanja u glazbenoj školi „Josip Hatze“ u Splitu, sudjeluje u radu zbora i pjeva aktivno u ženskoj klapi pod ravnanjem etnomuzikologa Nikole Buble. Amaterski folklorom bavi se od 1980. kao članica folklorne grupe KUD-a „Kaštela“ čiji voditelj je u to vrijeme **TONĆI TADIN** (rođ. 1956.). Tijekom godina zajedno sudjeluju kao plesači u KUD-u „Kvadrilja“ te KUD-u „Salona“ gdje je gospodin Branko Šegović bio voditelj i koreograf. Od 1995. redovno pohađaju Hrvatsku školu folklora, a na seminarima Jadranske plesne zone postaju i njegovi asistenti i demonstratori. Od 2000. na nagovor mještana osnivaju KUD „Ante Zaninović“ u kojem Marica vodi pjevanje, dječji zbor, pučke pjevače i mandolinski orkestar. Piše glazbene aranžmane i skladbe za dječji zbor. Tonći je umjetnički voditelj i koreograf, vodi plesne probe za sve uzraste (od dječje do veteranske), stvara koreografije. Za trideset petogodišnji voditeljski rad dobio je nagradu Hrvatskog društva folklornih koreografa i voditelja. Predavač je plesova Jadranske plesne zone na Hrvatskoj školi folklora koju organizira Hrvatska matica iseljenika. Oboje su članovi Hrvatskog društva folklornih koreografa i voditelja gdje imaju regulirane statuse, Tonći - umjetničkog voditelja, koreografa, a Marica voditelja. Marica Tadin je objavljivala u časopisu „Foka“ i predavala na stručnim skupovima Hrvatskog društva folklornih koreografa i voditelja. Svojim člancima sudjeluje u zbornicima zavičajnog društva „Bijaći“, piše stručne članke za nakladničke kuće i sudjeluje u izradi udžbenika u kojima promovira tradicijsku plesnu baštinu. Autorica je knjige „Kaštelanska narodna četvorka“ u kojoj je nakon istraživanja opisan ples i plesna kultura Kaštela. Osmislila je i vodi projekt ˝Kvadrilja za osmaše˝ te predaje na stručnim skupovima Agencije za odgoj i obrazovanje na državnoj i županijskoj razini. U protekloj godini sudjeluje u projektima odobrenim od strane Ministarstva znanosti i obrazovanja (Škola za život, i-nastava ) te s učenicima osmišljava digitalnu baštinu za projekt Erasmus + koji je objavljen u digitalnoj aplikaciji Crowddreaming -Europa Square.

Tonći Tadin je ing. elektrotehnike, umjetnički voditelj i predavač na Školi folklora, predavač i koreograf na Ljetnoj školi baleta u spomen na Anu Roje. Idejni je začetnik i umjetnički voditelj Međunarodnog susreta „Za jubav tance igraše“ koji se 2019. održao po 17. put. Autor je više koreografija koje su na repertoarima KUD-a „Ante Zaninović“ Kaštel Kambelovac, HFD-a „Jadro“ Solin i KUD-a „Filip Dević“ Split. U svom bogatom radu sudjelovao je na brojnim festivalima folklora u zemlji i inozemstvu.

Za sve **dodatne informacije o online seminaru i realizaciji, kao i informacije u slučaju interesa za učlanjenjem u HSK** možete kontaktirati gđu **Valentinu Dačnik**, prof., stručnu suradnicu za plesnu kulturu, putem adrese elektroničke pošte [ples@hrsk.hr](mailto:ples@hrsk.hr) ili telefonom na 095/4556 877.

**U očekivanju Vaših prijava srdačno Vas pozdravljamo.**

|  |  |  |
| --- | --- | --- |
| Stručna suradnica  za plesnu kulturu  **Valentina Dačnik, prof.** |  | Tajnik  Hrvatskoga sabora kulture  **dr. sc. Dražen Jelavić** |
|  |  |

Dostavljeno:

1. Naslovu;

2. Arhiva, ovdje